TSE โชว์งบปี 64 กำไรโต 492 ลบ. รับรายได้ขายไฟฟ้าเพิ่ม เคาะปันผล 0.035 บ.
TSE ประกาศงบปี 2564 กำไรโต 492 ลบ. รับแรงหนุนรายได้จากโครงการโรงไฟฟ้าพลังงานแสงอาทิตย์ พร้อมแจกปันผล 0.035 บ. ขึ้น XD 9 มี.ค. กำหนดจ่าย 22 เม.ย.นี้
TSE ประกาศงบปี 2564 กำไรโต 492 ลบ. รับแรงหนุนรายได้จากโครงการโรงไฟฟ้าพลังงานแสงอาทิตย์ พร้อมแจกปันผล 0.035 บ. ขึ้น XD 9 มี.ค. กำหนดจ่าย 22 เม.ย.นี้
24 ก.พ. 2565

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับผลการดำเนินงานในปี 2564 มีรายได้รวมจำนวน 1,546.99 ล้านบาท เติบโต 3.11% เทียบกับปีก่อนหน้า โดยแบ่งเป็นรายได้จากโครงการโรงไฟฟ้าพลังงานแสงอาทิตย์ลอยน้ำ ที่สร้างเสร็จและดำเนินการเชิงพาณิชย์ตั้งแต่เดือนพฤษภาคม 2564 รวมไปถึงการรับรู้รายได้เต็มไตรมาสของโครงการโรงไฟฟ้าพลังงานแสงอาทิตย์ที่ซื้อใหม่ในระหว่างปี 2563 จำนวน 20.99 ล้านบาท
ทั้งนี้ บริษัทฯ มีกําไรสุทธิรวม 492.71 ล้านบาท เติบโต 16.91% เทียบกับปีก่อน โดยคณะกรรมการบริษัทฯ อนุมัติการจ่ายเงินปันผลในอัตรา 0.035 บาทต่อหุ้น โดยขึ้นเครื่องหมาย XD ในวันที่ 9 มีนาคม 2565 และกำหนดจ่ายปันผล 22 เมษายน 2565